Perkumuhan

Berikut adalah turutan proses pengumuhan (pengencingan):

Penapisan melampau 
Penapisan melampau berlaku dalam kapsul Bowman di permulaan nefron. Darah yang mengandungi urea dan bahan yang tidak diperlukan mengalir ke dalam buah pinggang melalui arteri renal sebelum memasuki siratan kapilari yang dikenali sebagai glomerulus di dalam kapsul Bowman. Seterusnya, darah mengalir ke dalam arteriol aferen.

Disebabkan arteriol aferen mempunyai diameter yang lebih besar berbanding arteriol eferen, darah di dalam glomerulus berada di bawah tekanan hidrostatik yang sememangnya tinggi iaitu kira-kira 60 mmHg. Tekanan yang tinggi menyebabkan komponen-komponen buangan yang saiz molekulnya kecil melalui ke dalam glomerulus.

Komponen buangan yang melalui kapsul Bowman yang telah ditapis keluar dari darah secara kolektifnya dikenali sebagai tapis glomerular.

Penyerapan semula 
Penyerapan semula ialah pergerakan tapis glomerular dari tubul renal ke dalam kapilari darah yang terletak sekitar tubul (dikenali sebagai kapilari peritubular).
 
Bahan buangan berguna seperti air, glukosa, asid amino, ion natrium dan nutrien lain (kecuali urea) diserap semula ke dalam kapilari darah bermula dari tubul berlingkar proksimal dan diteruskan sehingga gelung Henle, tubul berlingkar distal dan tubul pengumpulan.

Komponen-komponen buangan tersebut terus mengalir dalam kapilari darah sehingga keluar ke vena renal.

Rembesan 
Rembesan ialah proses di mana komponen-komponen buangan tersebut melalui ke dalam tubul berlingkar distal dan tubul pengumpulan dari kapilari darah yang mengelilingi tubul tersebut. Secara ringkas, rembesan merupakan pembalikan atau proses yang bertentangan dengan penyerapan semula.

Sel di dinding tubul berlingkar distal mampu menyerap sebilangan kecil komponen-komponen buangan dari kapilari darah dan merembeskannya ke dalam tubul. Komponen-komponen tersebut ialah tersebut ialah ion hidrogen (H+), ion kalium (K+), ammonia (NH2), buangan bernitrogen seperti kretinina dan dadah seperti penisilin sama ada melalui pengangkutan aktif atau resapan. Selepas proses tersebut, bendalir yang muncul dari duktus pengumpulan yang dipanggil urin.

Rujukan 
 www.angelfire.com Penapisan melampau
 www.nsbri.org  Maklumat terperinci tentang perkumuhan
 www.mhhe.com Pembentukan urin

Lihat juga 
 Pengosmokawalaturan
 Buah pinggang

Metabolisme
Pengumuhan